Folketing
2006-04-07

Jeg vil starte med at sige tak for den ret klare tilkendegivelse, der har været fra hele Folketinget, af, at man støtter regeringens bestræbelser på at formindske de administrative byrder. De tekniske spørgsmål, der er om det at kunne målrette bidrag osv., vil vi meget gerne bruge udvalgsarbejdet til at oplyse om. Det er klart, at hvis man har en række poster, som havde forskellige rentesatser eller forskellige gebyrer, så kunne man have haft et klart ønske om at vælge den mest bebyrdende først, men ideen i det her er jo også at lave en harmonisering på det område, sådan at det naturligt set fra virksomhedens side vil være interessant, at den gældspost, der har den ældste dato, også vil blive dækket først. Men lad os tage de tekniske dele under udvalgsarbejdet. Jeg vil blot lige knytte en kommentar til hr. Morten Homann, som ikke spørger om noget til det her lovforslag, men kommer med sådan en sidebemærkning om systemmoderniseringsfase 1. Jeg vil gerne gentage, hvilket hr.